|  |
| --- |
| *Timski pristop pri spodbujanju sodelovalnega učenja in vrstniške učne pomoči*  *ŠIPK projekt, Univerza v Ljubljani, Pedagoška fakulteta* |
| ***KOLIKO ŽOGIC LAHKO DRŽIŠ?*** |
| **Ciljna skupina:** *učenci I. in II. triletja* |
| **Cilji aktivnosti:**   * Učenci preko igre Koliko žogic lahko držiš? sodelujejo, si med seboj pomagajo, si izmenjujejo ideje. * Učenci s skupnimi močmi poskusijo zadržati čim več žogic vsaj 10 sekund. |
| **Pripomočki:** čim več žogic, lahko tudi plišastih igrač, praznih plastenk |
| **Navodilo/utemeljitev za učitelje:** Učence razdelimo v pare ali skupine po tri. Eden izmed učencev drži žogice, drug učenec (ali druga dva učenca) pa nanj polagata žogice (spodbudite jih, da poiščejo različne načine, kako s telesom držati žogice, npr. pod pazduho, med stegni, med brado in vratom itd.). Učenec, ki drži žogice, žogic ne sme imeti v žepih ali kapuci, ampak jih lahko drži le s telesom. Drug/-a (dva) član/-a učencu dajeta predloge, kam bi še lahko dal žogice, da jih bo hkrati držal čim več in mu namešča/-ta žogice tako, da jih prvi učenec lahko čim bolje drži. Žogice se ne smejo dotikati ničesar drugega, npr. tal ali stene. Velja zadnje število žogic, ki jih učenec drži vsaj 10 sekund, ne da bi mu padle. |
| **Navodilo/utemeljitev za starše:** V igri morata sodelovati vsaj dva otroka. Z otrokom lahko sodelujejo tudi starši ali druge osebe iz istega gospodinjstva. Če imate 4 otroke naj se razdelijo v pare. Eden izmed otrok drži žogice, drug otrok pa nanj polaga žogice (spodbudite jih, da poiščejo različne načine, kako s telesom držati žogice, npr. pod pazduho, med stegni, med brado in vratom itd.). Otrok, ki drži žogice, žogic ne sme imeti v žepih ali kapuci, lahko jih drži le s telesom. Drug otrok mu daje predloge, kam bi še lahko dal žogice, da jih bo naenkrat držal čim več in mu namešča žogice tako, da jih prvi otrok lahko čim bolje drži. Žogice se ne smejo dotikati ničesar drugega, npr. tal ali stene. Velja zadnje število žogic, ki jih učenec drži vsaj 10 sekund, ne da bi mu padle. |
| **Navodilo za učence***:* V igri sodelujeta vsaj dva ali trije. Eden od vas prevzame vlogo tistega, ki bo držal žogice, drug/a (dva) pa nanj polagata žogice (izmislite si najrazličnejše načine, npr. pod pazduho, med stegna, med vrat in brado itd.. Kdor drži žogice, jih lahko drži le s telesom, ne sme jih imeti v žepih, kapuci, rokavih. Drug član ali druga dva člana naj ti dajeta predloge, kam bi še lahko dal žogice, žogice pa naj ti pomagata namestiti na tisto mesto, kjer misliš, da jih boš še lahko držal. Žogice naj se ne dotikajo nobenih drugih predmetov npr. tal ali stene. Ko boš npr. 5 žogic držal s telesom vsaj 10 sekund, brez da ti padejo, takrat to število velja. |
| **Potek aktivnosti:**   1. določite kdo bo držal žogice 2. drugi član naj najprej da prvemu članu eno žogico, ta pa naj si jo namesti tako, da jo bo čim lažje držal 3. korak 2 ponavljajte, dokler žogic ne bo toliko, da jih otrok, ki drži žogice ne bo mogel nameščati sam – takrat mu jih naj prične nameščati drugi član 4. poskusite namestiti čim več žogic in jih držati vsaj 10 sekund   Namig: z mehkimi predmeti je igra malo lažja kot s trdimi in gladkimi predmeti. |